Cecilienhof

Palaco Cecilienhof () estas kastelo (konstrua ensemblo) en Germanio. Ĝi situas en la norda parto de la Nova Ĝardeno en Pocdamo, en la germana ŝtato Brandenburgio, ne malproksime de la bordo de Jungfernsee. 

Tio, kiu iĝus la laste konstruita kastelo de la Hohenzollern, estis konstruita sub imperiestro Vilhelmo la 2-a por lia filo Kronprinco Wilhelm kaj lia edzino Cecilie de Meklenburgo-Schwerin. 

Laŭ planoj de arkitekto Paul Schultze-Naumburg, la kastelo estis konstruita inter 1914 kaj 1917 en la angla Tudorstilo, stiligita kiel mezepoka biendomo de kampara Anglio.

Cecilienhof iĝis precipe konata kiel la rendevuejo por la Pocdama Konferenco kiu estis okazigita ĉi tie de 17 julio ĝis 2 aŭgusto 1945. Ekde tiam, kvinpinta sovetia stelo el ruĝaj floroj troviĝas sur la gazono en la honorkorto

En majo 2007, la palaco estis utiligita kiel rendevuejo por la ministroj pri eksteraj rilatoj de la G8.

La palaco estas listigita en la Monda Heredaĵo de Unesko kiel parto de la Palacoj kaj Parkoj en Pocdamo kaj Berlino .

 Galerio 

 Referencoj 

 Eksteraj ligiloj 

 Palaco Cecilienhof – oficiala retejo

Kategorio:Historiaj muzeoj en Germanio
Kategorio:Muzeoj pri la Dua Mondmilito en Germanio
Kategorio:Mondaj heredaĵoj en Germanio
Kategorio:Lokoj de la Dua Mondmilito en Germanio
Kategorio:Hoteloj en Germanio
Kategorio:Kasteloj en Brandenburgio
Kategorio:Koordinatoj sur Vikidatumoj